**Zápisnica**

z trinásteho zasadnutia Obecného zastupiteľstva v Rúbani, konaného

dňa 29. apríla 2020 o 1300 hodine v budove kultúrneho domu

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslanec Zoltán Ešek svoju neúčasť ospravedlnil.

Rokovanie sa konalo za prísnych bezpečnostných a preventívnych opatrení.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Stanovisko hlavného kontrolóra obce k návrhu Záverečného účtu obce Rúbaň za rok 2019
5. Návrh Záverečného účtu Obce Rúbaň za rok 2019
6. Správa z overovania ročnej účtovnej závierky a výročnej správy k 31.12.2019
7. Výročná správa Obce Rúbaň za rok 2019
8. Rozpočtové opatrenie starostky obce č. 1/2020
9. Návrh na II. úpravu rozpočtu obce Rúbaň na rok 2020
10. Spoločný obecný úrad
11. Opakované uzatvorenie nájmu bytu
12. Žiadosť o pridelenie nájomného bytu
13. Rôzne
14. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

 Predsedujúca určila za zapisovateľku Helenu Kanyicskovú a za overovateľov zápisnice určila PaedDr. Kristínu Pócsovú a Ing. Zoltána Tamašeka.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Bc. Líviu Šámšonovú, Imricha Petríka a Ing. Zoltána Tamašeka.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Stanovisko hlavného kontrolóra obce k návrhu Záverečného účtu obce Rúbaň za rok 2019**

 Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Stanovisko hlavného kontrolóra obce k návrhu Záverečného účtu obce Rúbaň za rok 2019, ktorý tvorí prílohu zápisnice pod písmenom C. Hlavná kontrolórka obce, Marta Zubnárová je dočasne práceneschopná, stanovisko k návrhu Záverečného účtu podľa § 18f zákona č. 369/1990 Zb. v znení neskorších predpisov vypracovala pred jeho schválením a zaslala obecnému zastupiteľstvu. Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Zoltán Tamašek, poslanec: dopyt k rezervnému fondu*

*Ing. Šěpánka Zacharová, starostka obce:*

*Rezervný fond obce je mimorozpočtový peňažný fond, ktorý v zmysle zákona o rozpočtových pravidlách obec vytvára vo výške určenej obecným zastupiteľstvom, najmenej však vo výške 10 % z prebytku rozpočtu. Prostriedky z tohto fondu sa zapájajú do rozpočtu obce prostredníctvom finančných operácií. Môžu sa použiť na kapitálové výdavky a výdavkové finančné operácie ako je splácanie úverov, respektíve v prípade havarijného stavu majetku obce alebo mimoriadnej situácie sa môžu použiť aj ako bežné výdavky.*

*Obec Rúbaň v rozpočtových  rokoch 2011 – 2019 vždy hospodárila s prebytkom, prebytky však, okrem prebytku za rok 2018, boli použité na splácanie úverov. Prebytok za rok 2018 vo výške 1975 EUR bol odvedený na rezervný fond, za rok 2019 vznikol prebytok vo výške 9396,42 EUR, o použití ktorého má rozhodnúť obecné zastupiteľstvo.*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 104** zo dňa **29.04.2020**

Obecné zastupiteľstvo v Rúbani

**berie na vedomie**

Stanovisko hlavného kontrolóra obce k návrhu Záverečného účtu obce Rúbaň za rok 2019

**5/ Návrh Záverečného účtu Obce Rúbaň za rok 2019**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh Záverečného účtu Obce Rúbaň za rok 2019, ktorý tvorí prílohu zápisnice pod písmenom D. Obecnému zastupiteľstvu na úseku financií a rozpočtu podľa § 11 ods. 4 zákona o obecnom zriadení je vyhradené aj schvaľovať záverečný účet obce. Obec po skončení rozpočtového roka je povinná spracovať údaje o rozpočtovom hospodárení do záverečného účtu obce v zmysle § 16 zákona č. 583/2004 Z.z. o rozpočtových pravidlách územnej samosprávy. Záverečný účet obce bol predložený na verejnú diskusiu v zmysle § 16 ods. 9 citovaného zákona dňa 02.04.2020 vyvesením na úradnej tabuli, zverejnením na webovom sídle obce a na centrálnej elektronickej úradnej tabuli. Poslancom bol v písomných podkladoch doručený návrh uznesenia s dôvodovou správou.

 Starostka obce sa uistila, že k predloženým návrhom uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **105** zo dňa **29.04.2020**

Obecné zastupiteľstvo v Rúbani

**schvaľuje**

Záverečný účet obce Rúbaň na rok 2019 s výrokom: „Celoročné hospodárenie sa schvaľuje bez výhrad“

**6/Správa z overovania ročnej účtovnej závierky a výročnej správy k 31.12.2019**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Správa z overovania ročnej účtovnej závierky a výročnej správy k 31.12.2019, ktorý tvorí prílohu zápisnice pod písmenom E. Zákon č. 369/1990 Zb. o obecnom zriadení v § 9 ods. 4 ustanovuje povinnosť overiť ročnú účtovnú závierku a výročnú správu audítorom. Audit vykonala Ing. Henrieta GodányVaššová, CA audítor, licencia UDVA č. 1142. Poslancom bol v písomných podkladoch doručený návrh uznesenia s dôvodovou správou.

 Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **106** zo dňa **29.04.2020**

Obecné zastupiteľstvo v Rúbani

**berie na vedomie**

Správu z overovania ročnej účtovnej závierky a výročnej správy k 31.12.2019

**7/ Výročná správa Obce Rúbaň za rok 2019**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Výročná správa Obce Rúbaň za rok 2019, ktorý tvorí prílohu zápisnice pod písmenom F. Obec ako účtovná jednotka, ktorá musí mať účtovnú závierku podľa § 19 zákona o účtovníctve overenú audítorom, je povinná vyhotovovať výročnú správu, ktorej súlad s účtovnou závierkou zostavenou za to isté účtovné obdobie musí byť overený audítorom do jedného roka od skončenia účtovného obdobia. Výročná správa obsahuje účtovnú závierku, správu audítora k tejto účtovnej závierke a informácie o obci. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **107** zo dňa **29.04.2020**

Obecné zastupiteľstvo v Rúbani

**berie na vedomie**

Výročnú správu Obce Rúbaň za rok 2019

**8/ Rozpočtové opatrenie starostky obce č. 1/2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Rozpočtové opatrenie starostky obce č. 1/2020, ktorý tvorí prílohu zápisnice pod písmenom G. V súlade s § 11 ods. 4 písm. b) zákona č. 369/1990 Zb. o obecnom zriadení v z. n. p., § 14 ods. 2 písm. a) zákona č. 583/2004 Z. z. o rozpočtových pravidlách územnej samosprávy v z. n. p. a na základe poverenia obecného zastupiteľstva – uznesenie č. 230 zo dňa 28.06.2013 starostka obce vykonala dňa 31.03.2020 rozpočtové opatrenie č. 1/2020 - presun rozpočtovaných prostriedkov v rámci schváleného rozpočtu, pričom sa nemenia celkové príjmy a celkové výdavky.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **108** zo dňa **29.04.2020**

Obecné zastupiteľstvo v Rúbani

**berie na vedomie**

zmenu rozpočtu obce rozpočtovým opatrením starostky obce č. 1/2020 zo dňa 31.03.2020 v zmysle uznesenia obecného zastupiteľstva č. 230 zo dňa 28.06.2013

**9/ Návrh na II. úpravu rozpočtu obce Rúbaň na rok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh na II. úpravu rozpočtu obce Rúbaň na rok 2020, ktorý tvorí prílohu zápisnice pod písmenom H. Prednostka úradu, Erika Csölleová uviedla, že rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na II. úpravu rozpočtu Obce Rúbaň na rok 2020 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2020 a na základe týchto skutočností je navrhnutá táto zmena.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Bc. Lívia Šámšonová, poslanec:*

* *dopyt k zníženiu výdavkov o 6741,60 EUR na  rozpočtovej položke „Rozvoj bývania – nájomné byty – rutinná a štandardná údržba“*

*Ing. Štěpánka Zacharová, starostka obce:*

* *na tejto rozpočtovej položke sú rozpočtované výdavky na výmenu plynových kotlov, dôvodom návrhu na zníženie respektíve úpravu na tejto položke je nepriaznivá finančná situácia v súvislosti s pandémiou COVID 19*
* *na rozpočtovej položke „Výkonné a zákonodarné orgány – obec – rutinná a štandardná údržba“ je návrh na zvýšenie rozpočtových výdavkov vo výške 8000 EUR z dôvodu havarijného stavu na ústrednom kúrení a kanalizačnom vedení v budove obecného úradu*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **109** zo dňa **29.04.2020**

Obecné zastupiteľstvo v Rúbani

**schvaľuje**

II. úpravu rozpočtu Obce Rúbaň na rok 2020

**10/ Spoločný obecný úrad**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Spoločný obecný úrad, ktorý tvorí prílohu zápisnice pod písmenom I.

Starostka obce informovala obecné zastupiteľstvo o vysokých nákladoch obce Rúbaň na financovanie tohto úradu. Na základe tejto skutočnosti požiadala starostu obce Strekov o prehodnotenie výšky nákladov pre obec Rúbaň za rok 2019 a  o striktné dodržiavanie bilaterálnej zmluvy uzatvorenej medzi obcou Strekov a obcou Rúbaň.

Vývoj nákladov za roky 2017 až 2019:

rok 2017 vo výške 2620 EUR , priemer na 1 obyvateľa 2,76 EUR

rok 2018 vo výške 3277,60 EUR, priemer na 1 obyvateľa 3,55 EUR

rok 2019 vo výške 5577,93 EUR, priemer na 1 obyvateľa 6,05 EUR

Predpokladané náklady na rok 2020 sú vo výške 7152,24 EUR, priemer na 1 obyvateľa 7,75 EUR.

V porovnaní s inými okolitými obcami náklady na financovanie spoločného obecného úradu obec Rúbaň vysoko prevyšuje. V okolitých obciach náklady na 1 obyvateľa sú vo výške 1,99 EUR (napríklad Dubník, Semerovo, Bešeňov).

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*PaedDr. Kristína Pócsová, poslanec:*

* *dopyt či obec musí mať stavebný úrad, vyčíslené náklady na činnosť Spoločného obecného úradu v Strekove uvedené v liste starostu obce Strekov sú nehorázne vysoké*
* *dopyt k možnosti uzatvorenia pracovnej zmluvy na činnosti v súvislosti so stavebným konaním s inou osobou*

*Imrich Petrík, poslanec:*

* *navrhol vypovedať zmluvu o zriadení Spoločného obecného úradu v Strekove a hľadať iné riešenie*

*Bc. Lívia Šámšonová, poslanec:*

* *dopyt, či našich občanov nebude zaťažovať vybavovanie si svojich žiadostí v súvislosti so stavebným konaním na inom spoločnom obecnom úrade*

*Ing. Štěpánka Zacharová, starostka obce:*

* *navrhla súčasnej zamestnankyni spoločného obecného úradu, aby pre obec Rúbaň vykonávala stavebnú agendu a agendu životného prostredia na základe pracovnej zmluvy uzatvorenej s našou obcou, zamestnankyňa však s návrhom nesúhlasila*
* *činnosti v súvislosti so stavebnou agendou obce môže vykonávať zamestnanec aj s úplným stredoškolským vzdelaním, musí však absolvovať odborné školenie organizované Ministerstvom dopravy a výstavby Slovenskej republiky*
* *návrh výpovede zmluvy je vypracovaný  právnou zástupkyňou obce*
* *problematiku Spoločného stavebného úradu v Strekove bude predmetom rokovania aj obecného zastupiteľstva v Strekove*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **110** zo dňa **29.04.2020**

Obecné zastupiteľstvo v Rúbani

1. **berie na vedomie**

informácie starostky obce vo veci financovania Spoločného obecného úradu v Strekove, ktoré je pre obec Rúbaň neúnosné

1. **schvaľuje**

Výpoveď zo zmluvy o zriadení Spoločného obecného úradu v Strekove na prenesený výkon štátnej správy

1. **odporúča**

starostke obce požiadať Obec Svodín o pričlenenie Obce Rúbaň do Spoločného obecného úradu vo Svodíne

**11/ Opakované uzatvorenie nájmu bytu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Opakované uzatvorenie nájmu bytu, ktorý tvorí prílohu zápisnice pod písmenom J. Opakované uzatvorenie nájmu bytu je riešené v čl. III nájomnej zmluvy, kde podmienkou uzavretia opakovaného nájmu na ďalšie tri roky je dodržanie podmienky, a to mesačný príjem nájomcu a osôb spoločne posudzovaných nepresiahne 3,5 násobok životného minima za predchádzajúci kalendárny rok. Opakované uzatvorenie nájmu je taktiež riešené vo Všeobecne záväznom nariadení obce Rúbaň č. 2/2010 o podmienkach prideľovania bytov určených na nájom obyvateľov obce postavených s podporou štátu. Dokumenty, ktorými prenajímatelia deklarujú svoje príjmy a preukazujú splnenie podmienky, boli do podateľne obce doručené.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **111** zo dňa **29.04.2020**

Obecné zastupiteľstvo v Rúbani

**1**. **schvaľuje**

opakované uzatvorenie nájmu bytu s nájomcami:

Marián Kvak a manželka Sandra, obaja bytom Rúbaň č. 442/2

**2. poveruje**

starostku obce s uzatvorením Nájomnej zmluvy na obdobie 3 rokov

**12/ Žiadosť o pridelenie nájomného bytu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Žiadosť o pridelenie nájomného bytu, ktorý tvorí prílohu zápisnice pod písmenom K. Dňa 30.4.2020 bola doručená na Obecný úrad v Rúbani žiadosť Szilárda Vágvölgyiho, bytom Dubník č. 122 o pridelenie nájomného bytu. Dokumenty, ktorými žiadateľ deklaruje svoje príjmy a preukazuje splnenie podmienky, boli do podateľne obce doručené.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **112** zo dňa **29.04.2020**

Obecné zastupiteľstvo v Rúbani

**1**. **schvaľuje**

pridelenie nájomného bytu č. 442/6 od 1.5.2020 žiadateľovi: Szilárd Vágvölgyi, bytom Dubník č. 122

**2. poveruje**

starostku obce s uzatvorením Nájomnej zmluvy na obdobie 3 rokov so začiatkom od 1.5.2020

**13/ Rôzne**

Starostka obce, Ing. Štěpánka Zacharová podala tieto informácie:

Informácie starostky obce o bezpečnostnej situácii na území obce v súvislosti s vyhlásenou mimoriadnou situáciou z pandémie Covid 19 vládou SR.

Problémy, incidenty alebo iné skutočnosti neboli zistené, ani nikým hlásené.

Do poštových schránok domácností seniorov boli distribuované ochranné rúška. Druhé kolo distribúcie ochranných rúšok pre seniorov sa uskutoční začiatkom mája. Zamestnancami obce sú pravidelne dezinfikované autobusové čakárne.

Na pandémiu je potrebné reagovať aj v súvislosti s jej dopadom na rozpočet obce.

Podľa prognózy Ministerstva financií SR v porovnaní s rozpočtovanými príjmami obce z podielu výnosu  dane príjmov fyzických osôb očakávame v roku 2020 znížený príjem približne o 100 tis. EUR. Predpokladá sa znížený príjem aj na iných položkách, napríklad na očakávanej dotácii na revitalizáciu odvodňovacieho rigolu z Pôdohospodárskej platobnej agentúry vo výške 15 tis. EUR, na výbere daní z ubytovania, na príjmoch z prenajatých pozemkov a budov. Celkovo sa očakáva výpadok na strane príjmov okolo 125 až 130 tis. EUR. Obec musí nevyhnutne rátať s mimoriadnymi výdavkami obce v súvislosti s koronavírusom, a to nielen v spojitosti s nákupom dezinfekčných a osobných ochranných prostriedkov, ale aj sanáciou dopadu pandémie na obec a jej občanov. Na základe týchto skutočností budeme musieť veľmi zodpovedne pristúpiť k úprave rozpočtu obce, aby sme boli schopní pokračovať nepretržite v činnosti a fungovali ako zdravý subjekt.

Úsporné opatrenia sa už dotkli platov zamestnancov materskej školy. Na základe nariadení vlády im obec v tejto situácii nevie dať prácu a preto pristúpila u pedagogických zamestnancov k zníženiu platov z dôvodu prekážky na strane zamestnávateľa na 80 %. Nepedagogický zamestnanec bol preradený na inú prácu.

Je potrebné pristúpiť aj ku škrtom v oblasti investícií. Zrealizovať by sa mali len tie, na ktorých sú už zazmluvnené dotácie.

Dňa 23.3.2020 mala nastúpiť firma Staviteľstvo Zajíček, s.r.o. na realizáciu projektu „Revitalizácia odvodňovacej priekopy“. Z dôvodu očakávaných znížených príjmov sme sa so zhotoviteľom dohodli na posunutí termínu začatia prác na neurčito, nakoľko si nemôžeme v tejto situácii dovoliť prefinancovanie projektu vo výške 32 tis. EUR. Očakávaná dotácia na tento projekt je vo výške 15 tis. EUR.

V súvislosti s realizáciou projektu Modernizácia hasičskej zbrojnice sme začali s procesom verejného obstarávania. Tento projekt v rámci investícií v našej obci vieme v tomto roku zrealizovať, nakoľko dotácie na tento účel vo výške 29 894,88 EUR bola pripísaná na náš účet.

Starostka obce predložila na prerokovanie a schválenie Návrh Zmluvy o budúcej zmluve o zriadení vecného bremena s obchodnou spoločnosťou BIOKA, s.r.o. Chorvátska 100/165, 900 81 Šenkvice.

BIOKA s.r.o. má v areáli obchodnej spoločnosti Rúbanka s.r.o. realizovať prestavbu poľnohospodárskych budov na výrobu biopesticídov a hnojív a k svojej činnosti potrebujú vybudovať aj vodovodnú prípojku.

Vodovodná prípojka sa bude budovať aj na pozemkoch, ktoré sú vo vlastníctve obce, sú umiestnené v prírode, pozdĺž miestnych komunikácií. Ide o nehnuteľnosti v katastrálnom území Rúbaň, ako parcely registra „C“ evidované na katastrálnej mape, zapísanej v liste vlastníctva č. 1 ako pozemok na parcele číslo 876/1 – zastavaná plocha a nádvorie a zapísanej na liste vlastníctva č. 2186 na parcele číslo 2159 – zastavaná plocha a nádvorie.

Starostka uviedla, že spôsob a výšku odplaty za zriadenie vecného bremena má obec upravené Zásadami hospodárenia a nakladania s majetkom obce, a to v čl. VI. Nakoľko obchodná spoločnosť BIOKA s.r.o. sa svojou činnosťou podieľa na rozvoji obce a  budovanie vodovodnej prípojky sa bude realizovať v prírode, navrhuje zaťaženie nehnuteľného majetku vo vlastníctve obce vecným bremenom bezodplatne. V konečnom dôsledku sa jedná o verejný záujem, obchodná spoločnosť je ďalším potenciálnym zamestnávateľom na území obce Rúbaň.

*Návrh na uznesenie:*

*Obecné zastupiteľstvo Obce Rúbaň*

1. *berie na vedomie*

*informácie starostky obce vo veci Žiadosti obchodnej spoločnosti BIOKA, s.r.o. Chorvátska 100/165, 900 81 Šenkvice o uzavretie Zmluvy o budúcej zmluve o zriadení vecného bremena*

1. *schvaľuje*

*Návrh Zmluvy o uzavretí budúcej zmluvy o zriadení vecného bremena v rámci stavby*

 *„Vodovodná prípojka“ pre stavbu „Prestavba poľnohospodárskych budov na výrobu biopesticídov a hnojív“ . Vecné bremeno sa zriadi na pozemkoch vo vlastníctve Obce Rúbaň. Ide o nehnuteľnosti v katastrálnom území Rúbaň, ako parcely registra „C“ evidované na katastrálnej mape, zapísanej v liste vlastníctva č. 1 ako pozemok na parcele číslo 876/1 – zastavaná plocha a nádvorie a zapísanej na liste vlastníctva č. 2186 na parcele číslo 2159 – zastavaná plocha a nádvorie.*

1. *schvaľuje*

*v súlade so Zásadami hospodárenia a nakladania s majetkom Obce Rúbaň zriadenie vecného bremena bezodplatne*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **113** zo dňa **29.04.2020**

Obecné zastupiteľstvo v Rúbani

1. **berie na vedomie**

informácie starostky obce vo veci Žiadosti obchodnej spoločnosti BIOKA, s.r.o. Chorvátska 100/165, 900 81 Šenkvice o uzavretie Zmluvy o budúcej zmluve o zriadení vecného bremena

1. **schvaľuje**

Návrh Zmluvy o uzavretí budúcej zmluvy o zriadení vecného bremena v rámci stavby „ Vodovodná prípojka“ pre stavbu „Prestavba poľnohospodárskych budov na výrobu biopesticídov a hnojív“ . Vecné bremeno sa zriadi na pozemkoch vo vlastníctve Obce Rúbaň. Ide o nehnuteľnosti v katastrálnom území Rúbaň, ako parcely registra „C“ evidované na katastrálnej mape, zapísanej v liste vlastníctva č. 1 ako pozemok na parcele číslo 876/1 – zastavaná plocha a nádvorie a zapísanej na liste vlastníctva č. 2186 na parcele číslo 2159 – zastavaná plocha a nádvorie.

1. **schvaľuje**

v súlade so Zásadami hospodárenia a nakladania s majetkom Obce Rúbaň zriadenie vecného bremena bezodplatne

Starostka obce informovala obecné zastupiteľstvo o plnení uznesenia č. 103 zo dňa 28.02.2020, ktoré obecné zastupiteľstvo prijalo vo veci riešenia havarijného stavu mosta ponad potok Paríž.

V súvislosti s procesom obstarávania zhotoviteľa projektovej dokumentácie na opravu, respektíve rekonštrukciu mosta ponad potok Paríž, ktorý je vo vlastníctve obce boli oslovení projektanti. Na základe odporúčaní potenciálneho projektanta obec vstúpila do rokovania so Slovenským vodohospodárskym podnikom vo veci hydraulického výpočtu koryta potoku Paríž, posúdenia rezervy medzi hladinou 100-ročného prietoku a nosnou konštrukciou mosta.

*Návrh na uznesenie:*

*Obecné zastupiteľstvo v Rúbani*

*berie na vedomie*

*informácie starostky obce o úradnej korešpondencii obce so Slovenským vodohospodárskym podnikom, štátny podnik, odštepný závod Bratislava v súvislosti s plánovanou rekonštrukciou mosta ponad potok Paríž*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **114** zo dňa **29.04.2020**

Obecné zastupiteľstvo v Rúbani

**berie na vedomie**

informácie starostky obce o úradnej korešpondencii obce so Slovenským vodohospodárskym podnikom, štátny podnik, odštepný závod Bratislava v súvislosti s plánovanou rekonštrukciou mosta ponad potok Paríž

Starostka obce predložila obecnému zastupiteľstvu informácie vo veci odchytu a umiestnenia túlavých zvierat do karantény na území našej obce (uznesenie č. 287 zo dňa 30.05.2018). Konštatovala, že zo zdravotných dôvodov pani Martina Stein vypovedala obci službu, ktorá spočívala v prenájme voliér na dočasné umiestnenie odchytených zvierat. Tieto voliéry odovzdala Karolíne Slivoníkovej, ktorá spolu so svojou dcérou Kitty Sesztákovou, študentkou Strednej odbornej školy veterinárnej v Nitre, úzko spolupracuje so Slovenskou alianciou zvierat a občianskym združením Veselá labka.

*Návrh na uznesenie:*

*Obecné zastupiteľstvo v Rúbani*

1. *berie na vedomie*

*informácie starostky obce o plnení uznesenia č. 287 zo dňa 30.05.2018 vo veci odchytu a umiestnenia psov do karanténnej stanice*

1. *schvaľuje*

*návrh Nájomnej zmluvy uzavretej v zmysle ust. § 663 a nasl. občianskeho zákonníka, v spojení s ust. zákona číslo 138/1991 Zb. v znení neskorších predpisov, Zásad hospodárenia a nakladania s majetkom Obce Rúbaň medzi účastníkmi: Karolína Slivoníková, bytom Rúbaň 256 ako prenajímateľka a Obec Rúbaň ako nájomca, predmetom ktorej je prenájom voliér na prechodné umiestnenie odchytených zvierat.*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **115** zo dňa **29.04.2020**

Obecné zastupiteľstvo v Rúbani

1. **berie na vedomie**

informácie starostky obce o plnení uznesenia č. 287 zo dňa 30.05.2018 vo veci odchytu a umiestnenia psov do karanténnej stanice

1. **schvaľuje**

návrh Nájomnej zmluvy uzavretej v zmysle ust. § 663 a nasl. občianskeho zákonníka, v spojení s ust. zákona číslo 138/1991 Zb. v znení neskorších predpisov, Zásad hospodárenia a nakladania s majetkom Obce Rúbaň medzi účastníkmi: Karolína Slivoníková, bytom Rúbaň 256 ako prenajímateľka a Obec Rúbaň ako nájomca, predmetom ktorej je prenájom voliér na prechodné umiestnenie odchytených zvierat.

Z dôvodu aktuálnej situácie ohľadom ochorenia koronavírusu s dôrazom na ochranu ľudí starostka obce navrhuje zrušiť podujatie Dni obce, ktoré by sa malo konať v dňoch 3. – 4. júla 2020 (uznesenie č. 102 zo dňa 28.02.2020).

*Návrh na uznesenie*

*Obecné zastupiteľstvo v Rúbani*

*ruší*

*podujatie Dni obce v dňoch 3. – 4. júl 2020 z dôvodu pandémie Covid 19*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **116** zo dňa **29.04.2020**

Obecné zastupiteľstvo v Rúbani

**ruší**

podujatie Dni obce v dňoch 3. – 4. júl 2020 z dôvodu pandémie Covid 19

Ďalšie informácie:

Dňa 3.3.2020 účasť na školení organizovaného Regionálnym vzdelávacím centrom v Nitre, obsahom ktorého bola téma „Odmeňovanie volených funkcionárov v miestnej samospráve“.

Dňa 6.3.2020 sme obohatili vzdelávanie našich detičiek v  materskej škole o hudobné predstavenie s názvom: Szunyog Zsuzsa - Volt egy kertem.

Dňa 12.3.2020 bola naša obec nápomocná pri poskytnutí potravinovej pomoci hradenej z fondov Európskej únie. Rozdali sa potravinové balíčky v počte 50 pre 21 osôb.

Dňa 12.3.2020 sa malo konať valné zhromaždenie združenia Dvory a okolie a Miestnej akčnej skupiny Dvory a okolie. Z dôvodu mimoriadnej situácie sa však zhromaždenia nekonali.

Na Environmentálny fond sme si podali žiadosť o poskytnutie príspevku, nakoľko sme dosiahli mieru separácie odpadu nad 30 % (Nariadenie vlády SR č. 330/2018 a zákon č. 329/2018 Z. z.).

Na Ministerstvo financií SR sme podali žiadosť o dotáciu na opravu strechy na budove domu smútku.

Dňa 26.3.2020 bola do podateľne obce doručená Dobrovoľnou požiarnou ochranou SR Zmluva o poskytnutí dotácie z prostriedkov DPO vo výške 1400 EUR. Tieto prostriedky už boli pripísané na náš účet.

Z dôvodu novely zákona o pohrebníctve sme požiadali našu právnu zástupkyňu o zapracovanie nových povinností do nájomnej zmluvy s pohrebným ústavom, a to zabezpečenie fotografickej dokumentácie, ktorá potvrdí splnenie požiadaviek podľa zákona o pohrebníctve. Obec ako správca cintorína je povinná fotodokumentáciu uchovávať najmenej do tlecej doby.

V areáli základnej školy boli ukončené práce v súvislosti s pietnym stĺpom.

Úrad práce, sociálnych vecí a rodiny Bratislava v súvislosti s mimoriadnou situáciou pozastavila výkon aktivačných prác a taktiež výkon činností občanov so statusom poberateľ dávky v hmotnej núdzi. Dobrovoľnícke práce (u nás dvaja uchádzači o zamestnanie) pokračujú naďalej. Taktiež pozastavila uzatvárania nových dohôd až do odvolania.

Starostka obce dala priestor poslancom na tlmočenie nápadov, názorov.

*Ing. Zoltán Tamašek, poslanec:*

* *mnohí občania žijú v chudobe, dôjde ku krádežiam*
* *závislosť /drogy/*

*Imrich Petrík, poslanec: dopyt ku kriminalite na území našej obce*

*Ing. Štěpánka Zacharová, starostka obce vyzvala všetkých na súčinnosť v súvislosti s oznamovaním podozrení zo spáchania trestných činov na príslušné orgány*

**14/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: PaedDr. Kristína Pócsová

Ing. Zoltán Tamašek

Zapisovateľka: Helena Kanyicsková